# Årsmelding 2024 Fluberg menighet.

**Menighetsrådet i Fluberg**

har i 2024 hatt følgende sammensetning:

Leder: Elsa Karin Brenden.

Nestleder: Lasse Madsstuen Sveen

Medlem: Terje Lindalen  
Medlem: Unni Hagenborg

Medlem: Eli Lundgård Vasenden

Medlem; Britt Elin Røvik

Varamedlem: Wenche Bjor Sæthre

Varamedlem: Anne Kirsti Bilitt Nybakke

Varamedlem: Ruth Beate Frilseth Straum  
Varamedlem: Harald Mikkelsen Nygård( fritak fra MR fra 5.12.24 pga flytting)  
I tillegg er sokneprest Vivian F. Nyborg fast medlem i rådet.

Arbeidsutvalget i menighetsrådet: Elsa Karin Brenden, Lasse M. Sveen og Vivian F. Nyborg

Kirkelig fellesråd*:* Elsa Karin Brenden og Eli Lundgård Vasenden

Trosopplæringsutvalget: Ruth B .F Straume, Unni Hagenborg og Lassse M Sveen

Menighetsbladet: Elsa Karin Brenden

**Menighetsrådets arbeid**

Fluberg Menighetsråd (MR) har hatt ordinære møter i 2024 og behandlet 67 (45) saker.  
Rådet har også dette året vært aktive i planlegging og praktisk gjennomføring av menighetens mange aktiviteter og arrangementer, og de har også vært kirkeverter og medliturger ved gudstjenester.

Menighetsmøtet ble avholdt 28.april i Fluberg kirke.Trosopplæringstiltak er delvis gjennomført i henhold til trosopplæringsplanen. Planlagte fysiske gudstjenester er delvis gjennomført. Noen gudstjenester har vært sammen med Skute menighet. Åpen kirke i Landåsbygda 2 ganger. Flere gudstjenester flyttet fra Fluberg til Landåsbygda. Dissse endringene skyldes nedstenging av Fluberg kirke. Nedstengingen har dessverre også medført noen avlyste gudstjenester/ arrangementer.

Konfirmasjonsgudstjenesten ble gjennomført 2.juni i Fluberg kirke .

**Kontoret og ansatte.**

De ansatte har kontorlokaler i 3. etasje på rådhuset, men kontorsituasjonen oppleves ikke som optimal. Vi merker at færre kommer innom kontoret. På nyåret 2025 er vi tildelt nye lokaler i første etagen der NAV er.

Kirkeverge Hilde Anett Myklebust Lunde, 100 % stilling.

Menighetssekretær Belinda Jørandli Rudsengen 60 % stilling fra 18.03.24. Trosopplærer Bjørn Robert Grimsrud 50 % stilling.

Kirketjenere Kenneth Bekkelien og Øystein Sveum 100 % stilling.

Kantor Svetlana Starcheusova 100 % stilling.

Kantor/korleder Gerd M. Wang 40 % stilling.

Vivian Fleisher Nyborg er sokneprest i Fluberg og Skute sokn.

Øystein Wang er sokneprest for Søndre Land sokn.

Prestene har tjenestedager og fordeler ansvaret for begravelser, vielser og gudstjenestene.

**Aktiviteter i Menigheten.**

**Gudstjenester og kirkelige handlinger.**

Her kommer det noen tall fra kirkestatistikken for Fluberg sokn:( tall fra 2023).

Antall hovedgudstjenester: 26(34)

Andre gudstjenester: 8 (8)

Døpte: 8( 2 i Fluberg , 6 i Landåsbygda)

Vigsler: 0 (2)

Konfirmanter: 12(13)

Gravferd: 20 (22)

Antall deltakere totalt: 1478 (3692)

Offer totalt: 33445 (32 844)

Fasteaksjonen: 7679 (12 000)

Vi har avholdt flere temagudstjenester dette året. Samefolkets dag ble markert under gudstjenesten i Landåsbygda den 28.januar, Strikkegudstjeneste i Landåsbygda 14.april. Gudstjeneste med aktive konfirmanter i Skute kirke 18.2, MC-gudstjeneste i Fluberg kirke 12.05. Olsokgudstjeneste på kirkelandet, Fluberg 29.juli, Jegermesse i Nordgårdshågån 15.september

**Menighetsmøtet.**

Det ble avviklet menighetsmøte 28.04.24 i Fluberg kirke med 10 stk med stemmerett. Følgende saker ble behandlet:

1. Orienteringer om menighetens årsmelding og regnskap for 2024.
2. Aktuelle saker: - Ønske om nytt piano som gir bedre klang

* Bedre lys ved eksisterende piano
* Være flinkere til å gi innspill til stoff i menighetsbladet
* Menighetsrådet bør være representert i redaksjonskomiteen for bladet
* Få på plass toalettet i kirka etter vannlekasje- haster

**Bispevisitas.**

Vi hadde bispevisitas i Søndre Land 28.-30.mai. Visitasens tredje dag startet med morgensamling i Fluberg kirke, deretter ble det en samlingsstund med barna i Svingen barnehage. Dokkadeltaets våtmarksenter var neste post på programmet. Videre gikk ferden til Landåsbygda kirke. På ettermiddagen var det møte med menighetsrådet og avslutning på dagen- konsert med Younnes Fayli som spiller elektronisk musikk. Biskopen reiste hjem fra Søndre Land med sterke inntrykk, entusiasme og glød fra gode opplevelser og fine dager.Biskopen ga oss noen utfordringer vi skal jobbe med for å bli en enda bedre kirke for innbyggerene i Søndre Land.

**Dåpskluter.**

Dåpskluten ble lansert på strikkegudstjenesten i Landåsbygda 14.mars som et diakonalt arbeid. Vivian prest har designet mønsteret som kalles “Flubergkluten”. Fluberg menighet har engasjert mange ivrige strikkedamer/herrer. I tillegg har Søndre Land husflidslag bidratt i denne dugnaden.En stor takk til alle for deres bidrag. Vi har fått inn mange kluter som dåpsbarna får med som en hilsen fra menigheten.

**Sorgdag.**

Sorgdag 30.10 i Landåsbygda kirke med temakveld og måltidsfellesskap.

**Trosopplæring.**

Bjørn Robert Grimsrud er trosopplærer i 50% stilling. Trosopplæringsutvalget består av representanter fra alle menighetsrådene. Fra Fluberg er Unni Hagenborg, Ruth F.Straume og Lasse M.Sveen representert. Utvalget er opptatt av å bevare velfungerende aktiviteter. Babysang har hatt 5 samlinger ledet av Magnhild Hesla og Bjørn Robert Grimsrud. De har hatt samling i Hov kirke og Frivillighetssentralen. Krøllesamlingen besøkte vi Stensrud gård i Fluberg. Her fikk ungen hilse på nyfødte lam og deres mødre. 16 barn som hadde med foreldre/besteforeldre. Etter dette besøket gikk ferden til Fluberg kirke hvor det ble servert saft og boller. Bjørn Robert og Jørn underholdt med sang og musikk.

Alle døpte 2-åring får 2-årsbok. Denne blir levert i poskassene. 4-årsbok-utdeling ble gjennomført i oktober i Landåsbygda kirke. 1. klasse gudstjenester der alle 1. klassinger i kommunen blir invitert til Hov kirke, og Tårnagenthelg for alle 3. klassinger ble avlyst pga. for dårlig deltakelse. Lys Våken Hov kirke første helga i desember, felles for alle menigheter. Glade Jul i Landåsbygda kirke 8/12. Dette tiltaket startet med gudstjeneste hvor noen fra Barnegospel deltok med vakker sang. Etterpå servering av “julepølser” og juleverksted hvor det ble laget bla. julekort som er veldig populært. I år kom Eli og Kai Olav Vasenden med hest og slede og alle fikk mulighet til en kjøretur i fint vintervær.Meget populært.

**Aktivitet før jul .**

Skolestartere blir hvert år invitert til å lage juletrepynt og bli med å pynte juletre i Landåsbygda og Fluberg kirke. I Fluberg er det Svingen barnehage som pynter treet I Fluberg kirke. Desverre ble det avlyst i år fordi kirka var stengt pga.renovering. I Landåsbygda var det Montesorribarnhagen som bidro til at treet i Landåsbygda kirke fikk pynt på seg. De hadde også med pynt de hadde laget. Skole og barnehagegudstjenesten for Svingen barnehage og Odnes skole ble litt annerledes i år. I år besøkte Vivian og Svetlana først Svingen barnehage hvor det ble snakket om jul og juleønsker. Videre til Odnes skole ,de hadde rød dag, alle var kledd i rødt. Her snakket de om julen i henhold til læreplanen og det ble sunget et par salmer før de var med på grøtfest. TIl slutt ble det julegudstjeneste i Landåsbygda kirke for Montesorriskolen og barnehagen. Alt på en dag.

**Konfirmantene** har gjennomført samlinger etter planen. Konfirmantleir på Lillehammer 1. helga i februar. De hadde for tredje gang en fagdag om sorg. Land begravelsesbyrå var invitert til å vise fram utstyr som brukes ved gravferd og til å snakke om sorgarbeidet. Det var stort engasjement for temaet.Temadag i Landåsbygda 13.april om Grensesetting. Ungdomskontaken i Land var med på dette arrangementet sammen med prest og trosopplærer.

**Kirkesafari** lørdag 07.09 med alle konfirmantene til våre 5 kirker. I år brukte vi ferga “ Rand”. Ble postivt mottatt av deltagerene.

**Kirkens nødhjelps innsamlingsaksjon - Fasteaksjonen**ble gjennomført tirsdag 19. mars som en fysisk innsamlingsaksjon med konfirmantene. Kr 7679 ble samlet inn.

**Gullkonfirmant-jubileum.**

Gullkonfirmantkullet i år( 2024) valgte å utsette feiringa til 2025. Dette blir da sammen med dette kullet i Fluberg kirke.

**Påskjønnelse til 80-åringer.**

I år har vi gitt en påskjønnelse til soknets medlemmer som fylte 80 år.

Ble godt mottatt.

**Konserter og arrangementer.**

Pga. nedstenging av Fluberg kirke deler av året, har det ikke vært gjennomført konserter.

Tidligkveld i Fluberg kirke 14.april med pastor Wang og Vivian prest , lokale musikere og våre venner i Dokka MC.

Årets lysmesse/julekonsert ble gjennomført i Landåsbygda med bra oppmøte.

Bergegarda Mannskor, Lisbeth Snuggerud og Oddvar Hansen deltok med vakker sang.

**Lydanlegg Landåsbygda.**

Vi har i lengere tid hatt innsamling og salg av diverse produkter for å finansiere lydanlegg i Landåsbygda kirke. Even F. Straume har laget tennbrikker og solgt for kr.3300. Vivian prest har produsert masse hekle og strikkeprodukter for salg . Vi deltok på Bruktmarked i Landåsbygda og på Jul i Søndre Land. Til Jul i Søndre Land hadde Mariann M. Lunde laget pepperkakeengler og brente mandler som ble en salgssuksess. Hun solgte for ca.kr.1000, i tillegg til de andre produktene vi hadde med oss. Til nå har vi samlet inn ca.kr.16000.-. Innsamlingen fortsetter og vi takker for alle bidrag som er- og vil bli gitt. Lydanlegget er på plass og vi får en god opplevelse av å være i kirka.

**Menighetsbladet**   
Vi har hatt et jevnt og bra arbeid med menighetsbladet også det siste året. Vi takker alle bidragsytere for den viktige innsats hver enkelt gjør og for mange og gode bidrag. Medarbeiderne i redaksjonskomiteen fortjener takk for arbeidet med stoff til menighetsbladet og en stor takk til alle trofaste distributører.

**Menighetsrådets økonomi:**

Bedriftskonto: kr .312.129,72

Gavekonto: kr .259.013,98

**TAKK!**

Til slutt vil menighetsrådet gi en varm takk til alle ansatte, både de nye som er kommet til, og de som fortsatt er her. En stor takk til alle som har gjort en innsats i det frivillige arbeid i menigheten, til de som velvillig stiller opp som kirkeverter, og til alle som har støttet arbeidet økonomisk!

**Fluberg mars 2025.**

**For Fluberg menighetsråd:**

**Elsa Karin Brenden Vivian F.Nyborg Lasse M. Sveen**

**Eli L.Vasenden Britt Elin Røvig Unni Hagenborg**